
ประกาศองค์การบริหารส่วนตำบลประจัน
เรื่อง  กำหนดตำแหน่งครูผู้ดูแลเด็ก
.....................................

		ด้วยองค์การบริหารส่วนตำบลประจัน  ได้รับการจัดสรรอัตราตำแหน่งและเงินเดือนพนักงานส่วนท้องถิ่น  ศูนย์พัฒนาเด็กเล็กขององค์กรปกครองส่วนท้องถิ่น  ในตำแหน่ง  ครูผู้ดูแลเด็ก  ประจำปีงบประมาณ      พ.ศ. ๒๕๕๖  จำนวน  ๑  อัตรา

		บัดนี้  คณะกรรมการพนักงานส่วนตำบลจังหวัดปัตตานี (ก.อบต.จังหวัดปัตตานี)  ในการประชุม  ครั้งที่ ๗/๒๕๕๖  เมื่อวันที่ ๒๔  กรกฎาคม  ๒๕๕๖  เห็นชอบให้องค์การบริหารส่วนตำบลประกาศกำหนดตำแหน่ง     ครูผู้ดูแลเด็ก  เพื่อเป็นกรอบในการกำหนดตำแหน่ง  และการใช้ตำแหน่งพนักงานส่วนตำบล  

		อาศัยอำนาจตามความในมาตรา  ๒๓  วรรคท้าย  ประกอบกับมาตรา ๑๕  แห่งพระราชบัญญัติระเบียบบริหารงานบุคคลส่วนท้องถิ่น  พ.ศ.๒๕๔๒ และข้อ ๑๔ , ๑๘ , ๒๒๘ , ๒๓๒ และ  ๒๓๔ แห่งประกาศ       ก.อบต.จังหวัด  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  ๒๔  ตุลาคม  ๒๕๔๕  และแก้ไขเพิ่มเติม  องค์การบริหารส่วนตำบลประจัน จึงประกาศกำหนดตำแหน่ง ครูผู้ดูแลเด็ก  ดังนี้

	ลำดับที่
	สังกัด/ตำแหน่ง
	เลขที่ตำแหน่ง
	ระดับ
	จำนวน
	หมายเหตุ

	๑
	ศพด.บ้านประจัน/ครูผู้ดูแลเด็ก
	๙๔-๒-๐๑๑๖
	ครูผู้ช่วย
	๑ อัตรา
	



		
ทั้งนี้  ตั้งแต่วันที่...๓๑....เดือน....กรกฎาคม...พ.ศ. ๒๕๕๖  เป็นต้นไป

(นายดาโอะ  สะดี)

